LAOAG CITY – Iti kaanuman ket saanen a matungpal ti arapaap a valentine wedding ti maysa a delivery boy ti maysa a water station iti ciudad ti Laoag.
Daytoy ket gapu ti panagbekkel a poon ti nakatayan ti biktima a ni Kristian dela Cruz, agtawen ti 34 ken maysa a driver-delivery boy iti maysa a water station iti ciudad ti Laoag.
Ni dela Cruz ket nakita laengen ti karruba na a ni Reynaldo Juan Bartolome a nakabitin iti maysa a poon ti mangga usar ti nylon a tali.
Iti eksaminasyun nga inwayat ti City Health Office iti bangkay ti biktima, naduktalan a natay daytoy iti asphyxia secondary to hanging.
Kabayatanna, nabalkot met iti agdama ti ladingit ti live-in partner ni dela Cruz a ni Myra Foronda.
Inbatad na nga awan ti ammo na arason tapno agpakamatay ti biktima gapu ta awan met ti problema da nangruna iti preparasyun ti kasar da.
Segun kenni Foronda idi laeng rabii ket nakaragragsak ni dela Cruz a nag-text kenkuana.
Nupay kasta, kuna ni Foronda a ti biktima ket adda sakit na a diabetes.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn